SARL-NUUS SONDAG 10 JANUARIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 


SARL-NASIONALE KONVENSIE BESPREEK VAN VOLGENDE WEEK 
AF 


BAGAR-LANSERING IN DIE WES-KAAP 
PEARS BHF/UHF-KOMPETISIE VOLGENDE NAWEEK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-NASIONALE KONVENSIE BESPREEK VAN VOLGENDE WEEK 
AF 


Besprekings vir die SARL se Nasionale Konvensie open volgende week. Die Port 
Elizabeth Amateurradiovereniging is die gasheer vir die konvensie wat vanaf 
Vrydag 23 tot Sondag 25 April 2010 in Port Elizabeth gehou word. 


Vrydagaand word n verwelkomings-spitbraai gehou. Saterdag is daar n verskei- 
denheid aktiwiteite né, die AJV, wat die oggend gehou word. Afgevaardigdes 
het n keuse van n besoek aan die Seaview Wildpark, n besoek aan Hightech 
Automotive tuiste van die AC Cobra. Bespreek vir die PIC-kursus aangebied 
deur John Willescroft, ZSGEF', of woon n DX-dinkskrum by saam met Donovan 
van Loggerenberg, ZS2DL. 


Die jaarlikse Toekenningsdinee word by die Italiaanse Sosiale Klub gehou. Hans 
Blondeel Timmerman, PB2T, President van Streek 1 van die Internasionale 
Amateurradio-unie is die gasspreker. 


Die konvensie sluit af met n ontbyt Sondagoggend. 


Daar is talle ander verrassings en gelukstrekkings. Daar sal gereelde opdater- 
ings in SARL-nuus en op www.sarl.org.za wees. Die besprekingsvorm sal van 
Woensdag 13 Januarie 2010 beskikbaar wees. 


TUISKONSTRUKSIEKURSUS KAAPSTAD VOL BESPREEK 


Die SARL se Tuiskonstruksiekursus wat op 23 Januarie 2010 in Kaapstad gehou 
word, is vol bespreek. Daar is egter nog plek vir die Durban- en Port Elizabeth- 
kursusse. 


Volle besonderhede en n besprekingsvorm is beskikbaar op www.sarl.org.za 
kies “Activities? en dan RTA' en volg die skakels. As u vir enige kursus bespreek 
het, sal u naam op die RTA-bladsy verskyn. Gaan dit asseblief na en as u naam 
nie daar is nie, stuur n €-pos aan rta@sarl.org.za. 


BAGAR-LANSERING IN DIE WES-KAAP 


Die eerste vlug van BACAR-2010 word vir Sondag 24 Januarie beplan. Die 
loonvrag is multifunksioneel en sluit `n 20- en 40 m ESB-sendontvanger, `n 2 m 
papegaaiherhaler, `n 2 m Dopplerbaken (toegerus met GPS) asook `n kamera 
in. SARL-nuus en www.amsatsa.org.za sal gereelde opdaterings aanbring. 


SARL-LIDMAATSKAP BREEK DEUR DIE 1 300-MERK 


Die SARL het die nuwe jaar met 1 323 lede begin. Ons teiken vir die einde 
Januarie is 1 400 en ons het u hulp nodig om dit te bereik. Gesels met u vriende 
wat nog nie lede is nie en oorreed hulle dat hul ondersteuning belangrik is om 
die SARL se stem dik te maak tydens gesprekke met die owerhede. Tans is die 
aansluitingsfooi vir die volgende ses maande slegs R200. Besoek www.sarl.org.za 
vir besonderhede om aan te sluit of skakel Mariska by 011 675 2393. 


STEL 'N VRIEND VOOR VIR N SARL-TOEKENNING 


Ons is seker u weet van iemand in u klub wat in sekere aspekte van amateur- 
radio uitblink. Stel die persoon voor vir n toekenning wat tydens die jaarlikse 
toekenningsdinee by die Nasionale Konvensie in Port Elizabeth toegeken sal 
word. U kan meer inligting in “ClubTalk? op die SARL-nuusbladsye bekom. 
Besoek www.sarl.org.za, kies 'News' en dan “Club'Talk'. 


KOMPETISIENUUS 


Die eerste sessie van die jaarlikse PEARS BHF/UHF-kompetisie begin om 18:00 
SAT op Vrydag 15 Januarie en eindig om 16:00 SAT op Saterdag 16 Januarie. 
Die tweede sessie begin om 16:01 SAT op Saterdag en eindig om 14:00 SAT op 
Sondag 17 Januarie. Deelname kan wees as n basisstasie, n veldstasie, klub- 
, multi-operateurstasie of as n beperkte stasie. Werking is op FM, ESB en 
digitaal op 2-, 4- en 6 m, asook 23- en 70 cm. n Geldige kontak bestaan uit 
die uitruil van roepseine, seinrapporte en ligging, soos die sessyfer Maidenhead- 
ruitverwysing of koërdinate. Die reëls is beskikbaar op wwWw.zZs2pe.co.za. 


PEARS HEF @SO-geselligheid 


Dit is aangenaam vir PEARS om die uitslae van die PEARS HF @SO- 
geselligheid, gehou op 6 Desember 2009, bekend te maak. (Geluk aan die 
wenners en baie dankie aan almal wat deelgeneem het. Die volledige uitslae sal 
beskikbaar gemaak word op die PEARS-webwerf. 


Onbeperkte klas 


le Jan Botha, ZS4JAN, 162 punte; 2e André le Roux, ZS2AL, 110; 3e Otto van 
Rooyen, ZS2@), 97 punte. 


Beperkte klas 

le Johan Visagie, ZRALP/6, 60; 2e Petrus Delport, ZR6BVS, 10 punte. 
DX-klas 

le Andy Cory, 3DAO0TM, 66 punte. 

Beginnersklas 

Geen inskrywings is ontvang nie. 

MOSIES VIR DIE ALGEMENE JAARVERGADERING 


In verlede week se SARL-nuus is die verkeerde faksnommer per abuis verstrek 
vir die indiening van mosies vir die SARL se AJV. Die korrekte faksnommer is 
088 011 675 2793. 


Onthou dat elke mosie n bondige beskrywing van die mosie en `n motivering 
ter ondersteuning daarvan moet bevat. `n Voorsteller en sekondant moet elke 
mosie onderteken. 


Mosies moet die Sekretaris nie later nie as Sondag 31 Januarie 2010 bereik. 
Mosies moet geadresseer word aan: Die Sekretaris, SARL, en gepos word aan 
Posbus 1721, Strubensvallei, 1735, of gefaks word na 088 011 675 2793. 


KLUBNUUS 


Die Antieke Draadloosvereniging (of ADV) kondig graag die nuwe komitee vir 
2010 aan: President - Don Radford, 4S5DR; tegniese raadgewer - Rad Handfield- 
Jones, ZSGRAD, en sekretaris/skakelbeampte - Andy Cairns, ZSGADY. 


Die ADV bedank Rad, ZS6RAD, die uittredende President, wat die ADV die 
afgelope twee jaar gedien het en wens die nuwe komitee alles van die beste toe 
vir die jaar vorentoe. 


HE-VOORTPLANTINGSVOORSPELLING 


Hannes Coetzee, ZSGBZP, is dié week weg en Hans, ZS6GAKV, staan sy plek 
vol. Hans rapporteer dat die geomagnetiese toestande stil is. Plaaslike HE- 
frekwensies is onstabiel tot effens hoër as die voorspelde gemiddelde maandelikse 
waardes. Daar is net een aktiewe area op die sonoppervlak waar te neem. 


Voortplantingstoestande behoort matig te wees met onstabiele, tot effens hoër 
waardes as die voorspelde gemiddelde maandelikse HF-frekwensies gedurende 
die oggend, maar verswak teen die middag. 


n Interessante verskynsel word opgemerk vir 20 m. Op die roete tussen Jo- 
hannesburg en Kaapstad is goeie kommunikasie voorspel vir die meeste van die 
daglig-ure. Die kaart dui n interessante verswakking aan om en by 15:00 SAT, 


wanneer 7 MHZ sy piek bereik. As u na die 7 MHz-kaart kyk, lyk dit amper soos 
n sinusgolf wat elke paar uur herhaal. Dit word verwag dat die band meeste 
van die daglig-ure goed sal vaar. 


Op die DX-front sal 20 m goeie DX by tye lewer, met kort openinge na bykans 
alle uithoeke van die aarde. 10- en 15 m sal u verras met DX-stasies van areas 
waarvan ons lanklaas gehoor het. Voortplanting is soos die weer die enigste 
manier wat u gaan weet dit gaan reën is om na die wolke te kyk. As u nie “CO 
DY” roep en luister nie, gaan u nie DX-kontakte maak nie. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 tot 17 Januarie 2010 - PEARS BHF/UHF-kompetisie; 23 Januarie - Tuiskon- 
struksiekursus in Kaapstad; 31 Januarie - Presidentsnet om 19:30; 31 Januarie 
- Sluitingsdatum vir AJV-mosies; 6 en 7 Februarie - AWA GG-aktiwiteitsdag; 
28 Februarie - Sluitingsdatum vir die opstelkompetisie oor SumbandilaSat; 28 
Februarie - Laaste datum vir inskrywings vir die ARRISS-SAT-projek wat in- 
gestuur moet word na youth@sarl.org.za; 27 Maart - 2010 SA AMSAT Ruimtes- 
imposium. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
'Podcast'-uitsending waarna, geluister kan word. Vir oudiostrome en Echolink 
deur ZS6FCS, besoek www.sarl.org.za, klik op “ARMT' en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. Die redakteur was Jannie, ZR6GPHD. 


Dankie dat u saamgeluister het. 73. /EX 


